Legal Document

Category: 715

Text:
23. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 59 της 14/20 Ιαν. 1966 (ΦΕΚ Α΄ 13) Περί αναγνωρίσεως ως Ελευθέρου Τελωνειακού Συγκροτήματος των εν Ασπροπύργω Αττικής εγκαταστάσεων της Α.Ε. «ΠΕΤΡΟΪΛ». Έχοντες υπ’ όψει 1)το άρθρ. 4 του Νόμ. 436/1914 (ΦΕΚ 357/1914) «περί δασμολογικής αφομοιώσεως των Νέων Χωρών» και 2)την υπ’ αριθ. 1184/ 22.12.65 γνωμοδότησιν του Συμβουλίου Επικρατείας, προτάσει του επί των Οικονομικών Υφυπουργού, απεφασίσαμεν και διατάσσομεν: Άρθρ.1.-1.Ο εν άρθρ. 2 του παρόντος περιγραφόμενος χώρος, κείμενος εν Ασπροπύργω Αττικής και αι εν αυτώ εγκαταστάσεις (δεξαμεναί, κλπ) αποταμιεύσεως και επεξεργασίας πετρελαιοειδών και χημικών προσθέτων, της Α.Ε. «ΠΕΤΡΟΪΛ», αναγνωρίζονται Ελεύθερον Τελωνειακόν Συγκρότημα. 2.Επί του Συγκροτήματος τούτου, εφαρμόζονται αναλόγως, αι διατάξεις α)του από 14.7.37 Β.Δ/τος (ΦΕΚ 282/Α/37), ως τούτο συνεπληρώθη μεταγενεστέρως, β)της υπ’ αριθ. Χ. 3254/56/1963 (ΦΕΚ 532/Β/63) αποφάσεως του Υπουργού των Οικονομικών γ)των άρθρ. 2, 4, 9 και 11 του από 18-4-1920 Δ/τος (ΦΕΚ 91/Α/1920). Άρθρ.2.-Η εδαφική έκτασις, του κατά το προηγούμενον άρθρον Ελευθέρου Τελωνειακού Συγκροτήματος, αποτελείται εκ 10.050 τετρ. μέτρων και συνορεύει, συμφώνως προς το συνημμένον τοπογραφικόν διάγραμμα του πολιτικού μηχανικού Ιωάννου Καραμπατζού, ως ακολουθώς: α)Βορείως επί πλευράς τεθλασμένης υπό στοιχ. Α - Β, μήκους 93,08 μέτρων με ιδιοκτησίαν Μπόζοβιτς. β)Ανατολικώς, επί πλευρών υπό στοιχ. Β - Γ και Γ - Δ μήκους 26,20 και 76,45 μέτρων αντιστοίχως, με ιδιοκτησίαν Κρακρά και επί πλευράς υπό στοιχ. Γ - Γ΄ μήκους 33,02 μέτρων, με ιδιοκτησίαν εταιρείας «ΕΛΙΝΟΪΛ». γ)Νοτίως, επί τεθλασμένης πλευράς υπό στοιχ. Δ - Ε, μήκους 164,15 μέτρων, με αγροτικήν οδόν. δ)Δυτικώς, επί πλευράς υπό στοιχ. Ε - Ζ μήκους 23,65 μέτρων με αγροτικήν ωσαύτως οδόν και επί πλευράς υπό στοιχ. Ζ - Α μήκους 44,58 μέτρων, με ιδιοκτησίαν Εταιρείας «ESSO-ΓΚΑΖ». Η ανωτέρω εδαφική έκτασις περιωρίσθη κατά 195 τετραγωνικά μέτρα δια του Β.Δ. 614 της 5/20 Σεπτ. 1968 (ΦΕΚ Α΄ 208) διαμορφωθείσα ως εν τω Δ/τι τούτω περιγράφεται Άρθρ.3.-1.Το δια του παρόντος Δ/τος αναγνωριζόμενον Ελεύθερον Τελωνειακόν Συγκρότημα, υπάγεται εις την αρμοδιότητα της Δ/νσεως του ΣΤ΄ Τελωνείου Πειραιώς. 2.Τα δαπανόμενα υπό του Τελωνειακού προσωπικού του Συγκροτήματος οδοιπορικά έξοδα, βαρύνουσι την ιδιοκτήτριαν τούτου εταιρείαν, εκτός αν αύτη διαθέτη ίδια μεταφορικά μέσα. 3.Το ποσόν των εν λόγω οδοιπορικών εξόδων, καθορίζεται υπό της Δ/νσεως του ανωτέρω Τελωνείου, εν συνεννοήσει μετά της ιδιοκτητρίας του Συγκροτήματος Εταιρείας. Άρθρ.4.-(Προστίθεται δευτέρα παράγραφος εις άρθρ. 2 Β.Δ. 14/27 Ιουλ. 1937, ανωτ. σελ. 368). (Αντί της σελ. 372, 09 (α) Σελ. 372,09(β) Τεύχος 384-Σελ. 51 Ελεύθερα Τελωνειακά Συγκροτήματα 30.Δ.β.21-23